tuin | blomme | Net nog 'n paar gedagtes
Tag Archives: tuin | blomme
Dis die klein dingetjies wat die meeste vreugde bring
Posted on April 13, 2015 by Maree Clarkson
Dis die klein dingetjies wat die meeste vreugde bring. Begin jou week deur blomme te pluk vir jou kombuis- of eetkamertafel en begin jou week met alles wat mooi is in die lewe.
daar is amper altyd blomme op my kombuistafel…
Posted in inspirasie	Tagged inspirasie, tuin | blomme, vreugde
Posted on April 7, 2015 by Maree Clarkson
Posted in inspirasie	Tagged inspirasie, kappertjies, liewe kappertjies, tuin | blomme
Posted on April 1, 2015 by Maree Clarkson
Tuinmaak is een van die groot plesiere van die lewe vir my. Om in 'n stukkie grond rond te vroetel is hemels. En daar's niks beter as die reuk van nat grond na 'n lekker reënbui nie.
Dis 'n eg Suid Afrikaanse plantjie met baie medisinale waarde. Die blaarsap word gebruik vir onder andere sere, skrape, gebarste lippe, aknee, liddorings, omlope en insek bytplekke. Met tuinwerk is dit onvermydelik om soms skrape en steke op te doen, dan pluk ek sommer 'n blaartjie (of stengel) en smeer die sap aan die wond. Dit is ook wonderlik vir koorsblare, aknee, brandwonde, skaafmerke, waterblase, gebarste lippe en gebarste vingerpunte.
Posted in tuin	Tagged balsemkopiva, bulbine frutescens, plante, tuin | blomme
Laat daar altyd blomme in jou lewe wees… dit laat jou beter voel
Posted on Maart 3, 2015 by Maree Clarkson
Veldblommetjies op ons plot
"If you have two pennies, spend one on bread and the other on flowers. The bread will sustain life. The flowers will give you a reason to live."
Daar is altyd blomme vir diegene wat dit graag wil sien. Al sal dit party dae moeilik gaan, moet jy steeds die mooi en goeie dinge in jou lewe raaksien en waardeer.
Sodra ek net 'n bietjie ontsteld voel, gryp ek gewoonlik na my skilderkwas, maar gister het ek die natuur nodig gehad. Ek het laat-middag my kamera gegryp en koers gekies veld in. Die reuk van die nat gras na die vorige aand se heerlike reën, die warm sonnetjie op my skouers in die koue en die geswiep van die gras teen my bene het my onmiddellik beter laat voel.
Oral was daar reëndruppels wat in die sonlig geskitter het en die mooiste veldblommetjies wat tussen die gras weg gekruip het. 'n Paar patryse het vinnig in die paadjie voor my tussen die gras verdwyn asof hulle nooit eers daar was nie en die Diederiks Cuckoo se weemoedige geroep in die Bloekombos het my nader gelok, maar dié outjie is gans te geheimsinnig om 'n foto toe te laat. Ek het lank gestaan en luister voor ek die paadjie weer huistoe gevolg het.